HEMRAJ เทรดวันสุดท้าย 1 มี.ค.นี้
HEMRAJ เทรดวันสุดท้าย 1 มี.ค.นี้ หลัง WHA ควบรวมกิจการสำเร็จ
26 ก.พ. 2559

บริษัท เหมราชพัฒนาที่ดิน จำกัด (มหาชน) หรือ HEMRAJ ระบุว่า บริษัทได้ขอเพิกถอนหลักทรัพย์ของบริษัทจากการเป็นหลักทรัพย์จดทะเบียนในตลาดหลักทรัพย์แห่งประเทศไทยนั้น ขณะนี้ HEMRAJ ได้ดำเนินการตามที่กำหนดไว้ในข้อบังคับตลาดหลักทรัพย์แห่งประเทศไทย เรื่องการเพิกถอนหลักทรัพย์จดทะเบียน พ.ศ. 2542 แล้ว อาศัยอำนาจตามความในมาตรา 171 (4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535
โดยคณะกรรมการตลาดหลักทรัพย์แห่งประเทศไทยจึงสั่งเพิกถอนหลักทรัพย์ของ HEMRAJ จากการเป็นหลักทรัพย์จดทะเบียนตั้งแต่วันที่ 2 มีนาคม 2559 เป็นต้นไป โดยหลักทรัพย์ของ HEMRAJ จะซื้อขายในตลาดหลักทรัพย์ฯ เป็นวันสุดท้ายในวันที่ 1 มีนาคม 2559
อนึ่งก่อนหน้านี้ บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ได้ควบรวมกิจการกับ HEMRAJ โดยทำคำเสนอซื้อหุ้นของ HEMRAJ จำนวน 9,014,154,410 หุ้น คิดเป็น 92.88% ของหุ้นที่จำหน่ายได้แล้วทั้งหมดของกิจการ